CELEX: 32021R1911
Language: el
Date: 2021-10-27 00:00:00
Title: Εκτελεστικός κανονισμός (ΕΕ) 2021/1911 της Επιτροπής της 27ης Οκτωβρίου 2021 για την τροποποίηση του παραρτήματος II του εκτελεστικού κανονισμού (ΕΕ) 2021/620 όσον αφορά το καθεστώς απαλλαγμένου από νόσο της αυτόνομης κοινότητας Galicia και της αυτόνομης κοινότητας Principado de Asturias στην Ισπανία ως προς τη λοίμωξη από το σύμπλεγμα Mycobacterium tuberculosis, για την τροποποίηση του παραρτήματος VIII του ίδιου κανονισμού όσον αφορά το καθεστώς απαλλαγμένου από νόσο της αυτόνομης κοινότητας Islas Baleares, των επαρχιών Huelva και Sevilla και των περιφερειών Azuaga, Badajoz, Mérida, Jerez de los Caballeros και Zafra στην επαρχία Badajoz στην Ισπανία και της περιφέρειας Alentejo και του διαμερίσματος Santarém της περιφέρειας Lisboa e Vale do Tejo στην Πορτογαλία ως προς τη λοίμωξη από τον ιό του καταρροϊκού πυρετού, για την τροποποίηση του παραρτήματος IX του ίδιου κανονισμού όσον αφορά το καθεστώς απαλλαγμένου από νόσο των νήσων Åland στη Φινλανδία ως προς την προσβολή από Varroa spp., και για την τροποποίηση του παραρτήματος XIII του ίδιου κανονισμού όσον αφορά το καθεστώς απαλλαγμένου από νόσο της Δανίας και της Φινλανδίας ως προς τη λοιμώδη νέκρωση του αιμοποιητικού (Κείμενο που παρουσιάζει ενδιαφέρον για τον ΕΟΧ)

4.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 389/2
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1911 ΤΗΣ ΕΠΙΤΡΟΠΗΣ
         της 27ης Οκτωβρίου 2021
         για την τροποποίηση του παραρτήματος II του εκτελεστικού κανονισμού (ΕΕ) 2021/620 όσον αφορά το καθεστώς απαλλαγμένου από νόσο της αυτόνομης κοινότητας Galicia και της αυτόνομης κοινότητας Principado de Asturias στην Ισπανία ως προς τη λοίμωξη από το σύμπλεγμα Mycobacterium tuberculosis, για την τροποποίηση του παραρτήματος VIII του ίδιου κανονισμού όσον αφορά το καθεστώς απαλλαγμένου από νόσο της αυτόνομης κοινότητας Islas Baleares, των επαρχιών Huelva και Sevilla και των περιφερειών Azuaga, Badajoz, Mérida, Jerez de los Caballeros και Zafra στην επαρχία Badajoz στην Ισπανία και της περιφέρειας Alentejo και του διαμερίσματος Santarém της περιφέρειας Lisboa e Vale do Tejo στην Πορτογαλία ως προς τη λοίμωξη από τον ιό του καταρροϊκού πυρετού, για την τροποποίηση του παραρτήματος IX του ίδιου κανονισμού όσον αφορά το καθεστώς απαλλαγμένου από νόσο των νήσων Åland στη Φινλανδία ως προς την προσβολή από Varroa spp., και για την τροποποίηση του παραρτήματος XIII του ίδιου κανονισμού όσον αφορά το καθεστώς απαλλαγμένου από νόσο της Δανίας και της Φινλανδίας ως προς τη λοιμώδη νέκρωση του αιμοποιητικού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 36 παράγραφος 4 και το άρθρο 42 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/429 θεσπίζει ειδικούς ανά νόσο κανόνες για τις νόσους που απαριθμούνται σύμφωνα με το άρθρο 5 παράγραφος 1 του εν λόγω κανονισμού, καθορίζει τον τρόπο εφαρμογής των εν λόγω κανόνων σε διάφορες κατηγορίες καταγεγραμμένων νόσων και προβλέπει επίσης την έγκριση ή την ανάκληση, από την Επιτροπή, του καθεστώτος απαλλαγμένου από νόσο για κράτη μέλη ή για ζώνες αυτών όσον αφορά ορισμένες καταγεγραμμένες νόσους που αναφέρονται στο άρθρο 9 παράγραφος 1 στοιχεία β) και γ) του εν λόγω κανονισμού.
                  
               
                     (2)
                  
                  
                     Ο κατ’ εξουσιοδότηση κανονισμός (ΕΕ) 2020/689 της Επιτροπής (2) συμπληρώνει τον κανονισμό (ΕΕ) 2016/429 και καθορίζει τους όρους για τη χορήγηση, τη διατήρηση, την αναστολή και την ανάκληση του καθεστώτος απαλλαγμένου από νόσο.
                  
               
                     (3)
                  
                  
                     Ο εκτελεστικός κανονισμός (ΕΕ) 2021/620 της Επιτροπής (3) απαριθμεί στα παραρτήματά του τα κράτη μέλη και τις ζώνες αυτών που έχουν καθεστώς απαλλαγμένου από νόσο. Μεταξύ άλλων, απαριθμεί ζώνες απαλλαγμένες από τη λοίμωξη από το σύμπλεγμα Mycobacterium tuberculosis (Mycobacterium bovis, M. caprae και M. tuberculosis) (MTBC) στο μέρος I του παραρτήματος II του εν λόγω κανονισμού, ζώνες απαλλαγμένες από τη λοίμωξη από τον ιό του καταρροϊκού πυρετού (ορότυποι 1-24) (λοίμωξη από BTV) στο μέρος I του παραρτήματος VIII του εν λόγω κανονισμού, ζώνες απαλλαγμένες από την προσβολή από Varroa spp. στο παράρτημα IX του εν λόγω κανονισμού, και ζώνες ή διαμερίσματα με καθεστώς απαλλαγμένου από νόσο για τη λοιμώδη νέκρωση του αιμοποιητικού (IHN) στο μέρος I του παραρτήματος XIII του εν λόγω κανονισμού.
                  
               
                     (4)
                  
                  
                     Η μεταβαλλόμενη επιδημιολογική κατάσταση όσον αφορά ορισμένες νόσους καθιστά αναγκαία την τροποποίηση των παραρτημάτων II, VIII, IX και XIII του εκτελεστικού κανονισμού (ΕΕ) 2021/620 προκειμένου να περιληφθούν νέα κράτη μέλη ή ζώνες απαλλαγμένα/-ες από νόσο και να διαγραφούν οι περιοχές στις οποίες υπάρχουν επιβεβαιωμένες εστίες νόσων και, ως εκ τούτου, δεν πληρούνται πλέον οι όροι για τη διατήρηση του καθεστώτος απαλλαγμένου από νόσο.
                  
               
                     (5)
                  
                  
                     Η Ισπανία υπέβαλε στην Επιτροπή στοιχεία που αποδεικνύουν ότι πληρούνται οι όροι για την αναγνώριση καθεστώτος απαλλαγμένου από νόσο για τη λοίμωξη από MTBC, που καθορίζονται στον κατ’ εξουσιοδότηση κανονισμό (ΕΕ) 2020/689, για τις επαρχίες La Coruña, Orense και Lugo της αυτόνομης κοινότητας Galicia. Η τέταρτη επαρχία της εν λόγω αυτόνομης κοινότητας, η Pontevedra, είχε ήδη καταχωριστεί ως ζώνη απαλλαγμένη από MTBC στο μέρος I του παραρτήματος II του εκτελεστικού κανονισμού (ΕΕ) 2021/620. Ως εκ τούτου, ολόκληρη η αυτόνομη κοινότητα Galicia θα πρέπει να καταχωριστεί ως ζώνη απαλλαγμένη από MTBC.
                  
               
                     (6)
                  
                  
                     Η Ισπανία υπέβαλε στην Επιτροπή στοιχεία που αποδεικνύουν ότι πληρούνται οι όροι για την αναγνώριση καθεστώτος απαλλαγμένου από νόσο για τη λοίμωξη από MTBC, που καθορίζονται στον κατ’ εξουσιοδότηση κανονισμό (ΕΕ) 2020/689, για την αυτόνομη κοινότητα Principado de Asturias. Ως εκ τούτου, η εν λόγω αυτόνομη κοινότητα πρέπει να καταχωριστεί ως ζώνη απαλλαγμένη από MTBC.
                  
               
                     (7)
                  
                  
                     Η Ισπανία γνωστοποίησε στην Επιτροπή μια εστία λοίμωξης από τον ιό BTV ορότυπος 4 στην αυτόνομη κοινότητα Islas Baleares, και κατόπιν πρόσθετες εστίες που έπληξαν τις περιφέρειες Sierra Oriental και Sierra Occidental της επαρχίας Huelva, την περιφέρεια Sierra Norte της επαρχίας Sevilla και τις περιφέρειες Azuaga, Badajoz, Mérida, Jerez de los Caballeros και Zafra της επαρχίας Badajoz. Δεδομένου ότι η αυτόνομη κοινότητα Islas Baleares, οι περιφέρειες Sierra Oriental και Sierra Occidental στην επαρχία Huelva, η περιφέρεια Cazalla de la Sierra (Sierra Norte) στην επαρχία Sevilla και, συνεκδοχικώς ως τμήματα της αυτόνομης κοινότητας Extremadura, οι περιφέρειες Azuaga, Badajoz, Mérida, Jerez de los Caballeros και Zafra είναι καταχωρισμένες ως ζώνες απαλλαγμένες από νόσο στον κατάλογο του μέρους I του παραρτήματος VIII του εκτελεστικού κανονισμού (ΕΕ) 2021/620, θα πρέπει να διαγραφούν από τον εν λόγω κατάλογο.
                  
               
                     (8)
                  
                  
                     Η Πορτογαλία γνωστοποίησε στην Επιτροπή εστίες λοίμωξης από τον ιό BTV ορότυπος 4 στην περιφέρεια Alentejo και στη συνέχεια μια πρόσθετη εστία στο διαμέρισμα Santarém της περιφέρειας Lisboa e Vale do Tejo. Δεδομένου ότι ολόκληρη η περιφέρεια Alentejo καθώς και το διαμέρισμα Santarém, ως μέρος της Πορτογαλίας, είναι συνεκδοχικώς καταχωρισμένα ως περιοχές απαλλαγμένες από νόσο στον κατάλογο του μέρους I του παραρτήματος VIII του εκτελεστικού κανονισμού (ΕΕ) 2021/620, η περιφέρεια Alentejo και το διαμέρισμα Santarém θα πρέπει να διαγραφούν από τον εν λόγω κατάλογο.
                  
               
                     (9)
                  
                  
                     Η Φινλανδία γνωστοποίησε στην Επιτροπή μια εστία προσβολής από Varroa spp. στον δήμο Brändö των νήσων Åland. Οι νήσοι Åland είναι καταχωρισμένες ως ζώνη με καθεστώς απαλλαγμένου από νόσο στο παράρτημα IX του εκτελεστικού κανονισμού (ΕΕ) 2021/620. Η Φινλανδία πληροφόρησε επίσης την Επιτροπή ότι, βάσει επιδημιολογικής έρευνας, η συγκεκριμένη εστία δεν έχει πλήξει άλλους δήμους. Ο δήμος Brändö θα πρέπει να διαγραφεί από τον κατάλογο ζωνών απαλλαγμένων από ασθένειες.
                  
               
                     (10)
                  
                  
                     Η Δανία γνωστοποίησε στην Επιτροπή πρόσφατες εστίες λοιμώδους νέκρωσης του αιμοποιητικού (IHN), μιας νόσου των υδρόβιων ζώων, στις λεκάνες απορροής Varde Å και Kolding Å, καθώς και στη λίμνη ψυχαγωγικής αλιείας Hove Kalkgrav. Οι περιοχές αυτές περιλαμβάνονται επί του παρόντος στο έδαφος της Δανίας που είναι καταχωρισμένο ως απαλλαγμένο από νόσο στο μέρος I του παραρτήματος XIII του εκτελεστικού κανονισμού (ΕΕ) 2021/620. Ως εκ τούτου, το μέρος I του παραρτήματος XIII θα πρέπει να τροποποιηθεί ώστε να εξαιρεθούν οι εν λόγω πληγείσες περιοχές από το απαλλαγμένο από νόσο έδαφος της Δανίας.
                  
               
                     (11)
                  
                  
                     Η Φινλανδία ολοκλήρωσε επιτυχώς ένα πρόγραμμα εκρίζωσης της IHN, το οποίο περιλάμβανε ένα διαμέρισμα στο Ii, το Kuivaniemi, και τις τέσσερις ζώνες Virmasvesi, Nilakka, Saarijarvi και Pielinen, και στη συνέχεια προέβη σε δήλωση απαλλαγής από τη νόσο σύμφωνα με το άρθρο 83 του κατ’ εξουσιοδότηση κανονισμού (ΕΕ) 2020/689, για το εν λόγω διαμέρισμα και τις εν λόγω ζώνες. Ως εκ τούτου, είναι σκόπιμο να πάψουν οι περιοχές αυτές να εξαιρούνται από το απαλλαγμένο από την IHN έδαφος του εν λόγω κράτους μέλους. Επομένως, το παράρτημα XIII μέρος I του εκτελεστικού κανονισμού (ΕΕ) 2021/620 θα πρέπει να τροποποιηθεί αναλόγως.
                  
               
                     (12)
                  
                  
                     Ως εκ τούτου, τα παραρτήματα II, VIII, IX και XIII του εκτελεστικού κανονισμού (ΕΕ) 2021/620 θα πρέπει να τροποποιηθούν αναλόγως.
                  
               
                     (13)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα II, VIII, IX και XIII του εκτελεστικού κανονισμού (ΕΕ) 2021/620 τροποποιούνται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 84 της 31.3.2016, σ. 1.
         
            (2)  Κατ’ εξουσιοδότηση κανονισμός (ΕΕ) 2020/689 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την επιτήρηση, τα προγράμματα εκρίζωσης και το καθεστώς απαλλαγμένου από νόσο για ορισμένες καταγεγραμμένες και αναδυόμενες νόσους (ΕΕ L 174 της 3.6.2020, σ. 211).
         
            (3)  Εκτελεστικός κανονισμός (ΕΕ) 2021/620 της Επιτροπής, της 15ης Απριλίου 2021, για τη θέσπιση κανόνων εφαρμογής του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά την έγκριση του καθεστώτος απαλλαγμένου από νόσο και του καθεστώτος μη εμβολιασμού ορισμένων κρατών μελών ή ζωνών ή διαμερισμάτων τους, όσον αφορά ορισμένες καταγεγραμμένες νόσους και την έγκριση προγραμμάτων εκρίζωσης των εν λόγω καταγεγραμμένων νόσων (ΕΕ L 131 της 16.4.2021, σ. 78).
      
      
         
            ΠΑΡΑΡΤΗΜΑ
            Τα παραρτήματα II, VIII, IX και XIII του εκτελεστικού κανονισμού (ΕΕ) 2021/620 τροποποιούνται ως εξής:
            
                        1)
                     
                     
                        στο παράρτημα II μέρος I, η καταχώριση για την Ισπανία αντικαθίσταται από το ακόλουθο κείμενο:
                        
                                    Κράτος μέλος
                                 
                                 
                                    Έδαφος
                                 
                              
                                    «Ισπανία
                                 
                                 
                                    Comunidad Autónoma de Canarias
                                    Comunidad Autónoma de Galicia
                                    Comunidad Autónoma del Principado de Asturias»
                                 
                              ;
                     
                  
                        2)
                     
                     
                        στο παράρτημα VIII μέρος I, η καταχώριση για την Ισπανία τροποποιείται ως εξής:
                        
                                    α)
                                 
                                 
                                    διαγράφονται οι ακόλουθες περιοχές:
                                    «Comunidad Autónoma de Islas Baleares» και «Επαρχία Huelva, οι ακόλουθες περιφέρειες: Aracena (Sierra Oriental) και Cortegana (Sierra Occidental)» και «Επαρχία Sevilla, οι ακόλουθες περιφέρειες: Cazalla de la Sierra (Sierra Norte)» στην «Comunidad Autónoma de Andalucía»
                                 
                              
                                    β)
                                 
                                 
                                    η καταχώριση για την Comunidad Autónoma de Extremadura αντικαθίσταται από το ακόλουθο κείμενο:
                                    «Comunidad Autónoma de Extremadura, εκτός από τις ακόλουθες περιφέρειες: Azuaga, Badajoz, Mérida, Jerez de los Caballeros και Zafra στην επαρχία Badajoz»·
                                 
                              
                  
                        3)
                     
                     
                        στο παράρτημα VIII μέρος I, η καταχώριση για την Πορτογαλία αντικαθίσταται από το ακόλουθο κείμενο:
                        
                                    Κράτος μέλος
                                 
                                 
                                    Έδαφος
                                 
                              
                                    «Πορτογαλία
                                 
                                 
                                    Ολόκληρη η επικράτεια εκτός από τις περιφέρειες Algarve και Alentejo και το διαμέρισμα Santarém στην περιφέρεια Lisboa e Vale do Tejo»
                                 
                              ;
                     
                  
                        4)
                     
                     
                        στο παράρτημα IX, η καταχώριση για τη Φινλανδία αντικαθίσταται από το ακόλουθο κείμενο:
                        
                                    Κράτος μέλος
                                 
                                 
                                    Έδαφος
                                 
                              
                                    «Φινλανδία
                                 
                                 
                                    Νήσοι Åland, εκτός του δήμου Brändö»
                                 
                              ;
                     
                  
                        5)
                     
                     
                        στο παράρτημα XIII μέρος I, η καταχώριση για τη Δανία αντικαθίσταται από το ακόλουθο κείμενο:
                        
                                    Κράτος μέλος
                                 
                                 
                                    Έδαφος
                                 
                              
                                    «Δανία
                                 
                                 
                                    Σύνολο της επικράτειας, εκτός από την περιοχή γύρω από το Hove Kalkgrav σε απόσταση έως 1 km από το κέντρο των λιμνών και εκτός από τις λεκάνες απορροής Rohden Å, Sneum Å, Vidå, Lindenborg Å, Århus Å, Varde Å, Kolding Å»
                                 
                              ;
                     
                  
                        6)
                     
                     
                        στο παράρτημα XIII μέρος I, η καταχώριση για τη Φινλανδία αντικαθίσταται από το ακόλουθο κείμενο:
                        
                                    Κράτος μέλος
                                 
                                 
                                    Έδαφος
                                 
                              
                                    «Φινλανδία
                                 
                                 
                                    Σύνολο της επικράτειας, εκτός από το παράκτιο διαμέρισμα που αποτελείται από τα μέρη των δήμων Föglö, Lumparland, Lemland, Vårdö που περιέχονται εντός κύκλου ακτίνας 11466 χιλιομέτρων με κέντρο στις συντεταγμένες WGS84 Lat 60,013565060°, Lon 20,317617393°»
                                 
                              .